Հայաստանի նախորդ իշխանությունները, որոնք երկիրը կառավարելու փոխարեն զբաղված են եղել թալանով, կոռուպցիայով և մարդկանց հարստահարելով, տարիներ շարունակ իրենց պատկանող մեդիա ռեսուրսներով քարոզ են իրականացրել, տպավորություն ստեղծելով, թե Հայաստանում աղքատության հիմնական պատճառը գործարարներն են: Ստեղծելով արհեստական ինտրիգներ, հասարակությանն ու գործարար խավին թշնամացնելով՝ նրանք զբաղված են եղել պետության միջոցները յուրացնելով: Տարիներ շարունակված տեղեկատվական այդ քարոզը, ինչ-խոսք, թողել է իր հետևանքը. հայաստանցիների ծանրակշիռ մեծամասնությունը իր աղքատության հիմնական պատճառը համարում է հարուստներին՝ թիրախավորելով նաեւ գործարարներին: